Væbnet befrielsesaktion

Væbnet befrielsesaktion i Slagelse

I dag klokken 16.52 skete der en væbnet befrielsesaktion på en psykiatrisk afdeling i Slagelse (PAM). Der blev i den forbindelse affyret skud fra en gerningsmand. Ingen er dog kommet noget til.



Politiet leder i samarbejde med de øvrige sjællandske kredse intensivt efter gerningsmændene og den mand, der blev befriet fra stedet.



Der er umiddelbart ingen grund til bekymring for almindelige borgere, men hvis man ser noget mistænkeligt i denne anledning, bør man henvende sig til politiet og ikke selv forsøge at tage kontakt udtaler politiinspektør Kim Kliver, Sydsjællands og Lolland Falsters politi.



Politiet har ikke yderligere oplysninger for nu. Der vil blive meldt ud løbende på Twitter og på politi.dk.

